Lav et referat af nedenstående tekst:

Tekst:
NHL-spilleren Nikolaj Ehlers høster lige nu store roser blandt NHL-fans for en frisure, hvor han viser sin støtte til en amerikansk kampagne svarende til Knæk Cancer. Da han tirsdag aften var på isen for sin klub, Winnipeg Jets, blev der taget et billede, der viste, hvordan Ehlers havde fået markeret en sløjfe - kampagnes symbol - i håret. Både på Facebook og Twitter bliver det lige nu 'liket' og delt i høj grad. Hans stunt møder samtidig mange positive kommentarer. - Hvilken fantastisk fyr. Vi er så heldige at have ham på vors Jets-hold, skriver Marqaret Koscielny på klubbens Facebook-side. På Twitter har billedet i skrivende stund fået 1555 'likes' og 534 retweets. Her møder Ehlers også kun positive tilkendegivelser efterfulgt af hashtags som #ClassAct og #HockeyFightsCancer. Nikolaj Ehlers og Winnipeg Jets havde også succes på det sportslige plan tirsdag aften. De vandt kampen med 4-0 over Chicago.

Referat:
Den nordjyske NHL-spiller havde ordnet håret i en helt special anledning, da han tirsdag løb på isen i det nordamerikanske - det bliver han nu hyldet for.